Привучен ослободилачком борбом шпанског народа против генерала Франциска Франка, после краћег времена одлази да се бори на пољима Андалузије. Као одличан и храбар борац Шпанске републиканске армије, истакао се у борбама код Алмансе и на Мадридском фронту. После Франковог тријумфа, Драпшин са осталим борцима Интернационалних бригада одлази у Француску, одакле је интерниран у логор. Бекство које је организовала Комунистичка партија Југославије (КПЈ) преко својих канала, Драпшин је искористио да би побегао у Загреб. Одатле је прешао у Херцеговину и већ у првим данима рата постао један од организатора устанка.